POSIBLES IDEAS PARA

22 dEcembrO 2019

Como Xosé e María ACOLLAMOS o AMOR.

1. Ver: Os sinais do Nadal.

-Temos moitos sinais que nos indican que o Nadal está moi
preto: as vacacións, a luces nas rúas, a decoración das prazas, o nacemento no cole ou na parroquia, xa sabemos a onde imos ir eses días, a ilusión polos agasallos. -Pero debemos preguntarnos: se os Reis non nos trouxesen o agasallo que queremos…, se non puxesen luces ou beléns, se só nos fixamos no material e en consumir…
              Seguirá sendo Nadal? Cando haberá Nadal?

2. XULGAR: Hai Nadal cando facemos como María e Xosé.
-O profeta Isaías dános un sinal: “Mirade: a virxe está encinta e dá a luz un fillo e poñeralle por nome Emmanuel”. No evanxeo fálasenos das dúbidas de Xosé para aceptar a María e a Xesús. Pero o anxo disipa, aclara, as súas dúbidas: María “dará a luz un fillo, e ti poñeraslle por nome Xesús, porque el salvará o seu pobo” e é o Deus-con-nós”. María acepta ser a súa nai, e confía.

QUE NOS QUERE DICIR XESÚS?  
En Nadal non celebramos o nacemento de Papá Noel… Nace Xesús… A mensaxe deste domingo é que ACOLLAMOS O AMOR (a Xesús) como Xosé e María. 

-PREPARÉMONOS COMO XOSÉ: Xosé escoita a mensaxe do Anxo e fíase de Deus, acepta a súa vontade cambiándolle de plan e acollendo a María e a Xesús.
 *o mesmo se nos pide a nós: deixar ruídos, distraccións, o consumismo de nadal, o máis cómodo e deixar entrar a Xesús na nosa vida, estando máis con el, dedicándolle tempo, cambiando aos plans de Deus…
 -PREPARÉMONOS COMO MARÍA: María ponse en camiño, vai a Belén, confía en que, malia ir tan lonxe e non atopar máis que unha cova, Deus non a vai a abandonar.
 *o mesmo se nos pide a nós: confiar en Deus, saber que el non nos vai a fallar, que sempre podemos contar con el.

-ACOLLAMOS O “AMOR” (A XESÚS): Cando eu era neno, un ancián colocoume sobre os seus xeonllos e díxome: “Vouche a desvelar un segredo. Nin o ceo nin a terra son suficientemente grandes para conter a Deus, só o corazón humano é bastante grande para albergalo”. Acollámolo no corazón co silencio (hai demasiado ruído), a oración (abre o teu corazón ao misterio de Deus) e a tenrura (na tenrura de Deus neno acollemos toda a tenrura e proximidade de Deus).

                               Como podo acoller a Xesús este Nadal? 

3. ACTUAR: Descubramos o sinal do amor de Deus.
-Que non vos pase desapercibida a chegada de Xesús, que non
nos colla de vacacións, despistados noutras cousas. 
-Acendemos a 4ª candea, a da acollida a Xesús. -Descobre o
plan “b” de Deus para ti: quere ser o protagonista do teu 
Nadal, entrar na túa vida, cambiarche o corazón, ser o Deu
  próximo, só fai falta confiar (ter algo de fe) e acoller. 

-Preparamos panxoliñas, belén (colocando o neno Xesús o 24), 
o belén vivente, imos polas rúas con panxoliñas e estrelas
“naceu Xesús”… -Organizamos a campaña solidaria de Nadal. 
-Este domingo os nenos poderían traer á misa o Neno Xesús dos seus beléns e bendícense todos. -Bendicimos  a cea de 
Noiteboa.                                                            
Que imos facer?


A PALABRA


ISAÍAS 7, 10-14: Mirade , a virxe está encinta.

Naqueles días, o Señor falou a Ajaz e díxolle: «Pídelle un signo ao Señor, teu Deus: no fondo do abismo ou no alto do ceo». 

Respondeulle Ajaz: «Non o pido, non quero tentar o Señor». 

Entón díxolle Isaías: «Escoita, casa de David: Non vos abonda cansar os homes, que cansades ata o meu Deus? Pois o Señor, pola súa conta, daravos un signo. 

Mirade: a virxe está encinta e dá a luz un fillo, e poñeralle por nome Emmanuel». 

Palabra do Señor. 

SALMO 23: 

 R/.   Vai entrar o Señor; el é o Rei da gloria.



ROMANOS 1, 1-7: Xesucristo, da estirpe de David, Fillo de Deus.


SAN MATEO 1, 18-24: Xesús nacerá de María, desposada con Xosé, fillo de David.


	
Narrador: A xeración de Xesucristo foi deste xeito: María, a súa nai, estaba desposada con Xosé e, antes de vivir xuntos, resultou que ela esperaba un fillo por obra do Espírito Santo. Xosé, o seu esposo, como era xusto e non quería difamala, decidiu repudiala en privado. Pero, apenas tomara esta resolución, aparecéuselle en soños un anxo do Señor que lle dixo: 

Anxo: -«Xosé, fillo de David, non temas acoller a María, a túa muller, porque a criatura que hai nela vén do Espírito Santo. Dará a luz un fillo e ti poñeraslle por nome Xesús, porque el salvará o seu pobo dos pecados». 

Narrador: Todo isto sucedeu para que se cumprise o que fala dito o Señor por medio do profeta: 

Profeta: -«Mirade: a virxe concibirá e dará a luz un fillo e poñeranlle por nome Emmanuel, que significa “Deus-connosco».

Narrador: Cando Xosé se espertou, fixo o que lle mandou o anxo do Señor e acolleu a súa muller.   

Palabra do Señor. 

                             (Narrador-Anxo-Profeta).






